text: Tre drenge omkring 14 år begik indbrud i nat
  14 september 2012 kl. 07.45
  En politipatrulje i Horsens stoppede i nat et indbrud hos en bager i Horsens. Gerningsmændene - eller snarere drengene - var tre på omkring 14.
  I nat fik politiet en anmeldelse om et indbrud hos en bager i Horsens.
  - Da vi ankom til stedet, løb tre personer væk. Vi fik fat i en 14-årig dreng. Vi ved også, hvem de andre to andre drenge er, så de kan forvente et besøg i dag, siger vagtchef Hans Hoffensetz fra Sydøstjyllands Politi til Horsens Folkeblad.
  Den 14 årige erkendte, at de også havde begået indbrud i et solarie tidligere på natten.
  